als_Latn dik_Latn sag_Latn
Yoann Gourcuff
Yoann Gourcuff (lindur më 11 Korrik, 1986 është futbollist francez i cili momentalisht luan për Bordeaux i huazuar nga AC Milan. Ai është mesfushor ofensiv.
Përmbajtja
Karriera[redakto | redakto tekstin burimor]
Gourcuff lindi në Ploemeur, Morbihan, Brittany. Ai filloi karrierën e tij me Lorient (trajner i të cilit ishte babai i tij, Christian Gourcuff). Në një moshë të re Gourcuff firmosi një kontrate me Rennes në 2001 dhe 2 vjet më pas ai firmosi një kontratë profesioniste ne 2003.
Në sezonin e parë në Ligën e parë franceze në 2003-2004 ai luajti vetëm në 9 ndeshje, por sezonet e tjera ishin më të suksesshme për te, madje në sezonin 2005-2006 ai arriti te shënoje 6 gola dhe ndihmoi ekipin e tij Rennes te arrijë në vendin e 7 në Kampionatin Francez duke siguruar një vend në Kupën Intertoto 2006.
Në 2005 u shpall kampion Evrope me kombëtaren franceze për moshat nën 19 vjeç. Në këtë kampionat u dallua shumë sidomos në ndeshjen me Norvegjinë ku realizoi 3 gola në 20 Korrik 2005.
Pas sezonit 2005-2006 ku u dallua shumë te ekipi i tij Rennes, Gourcuff u kërkua nga ekipe të njohura të Evropës si Ajax Amsterdam, Valencia dhe Arsenal, por ai vendosi të shkojë ne Itali ku u ble nga Milan për një shifër rreth 3 milionë euro dhe firmosi një kontratë 5-vjeçare.
Ai filloi karrierën e tij te Milani në një mënyrë shumë të mirë duke shënuar në debutimin e tij në UEFA Champions League, në 13 Shtator 2006, kundër ekipit grek te AEK-ut. Po në këtë ndeshje ai u cilësua si një ndër lojtarët më të mirë në këtë ndeshje. Goli i tij i parë në kampionatin italian erdhi në ndeshjen Milan-Udinese në 19 Maj 2007, ndeshje e cila përfundoi me rezultatin 2-3.
Në 11 Korrik 2007 ai zgjati kontratën e tij me ekipin italian deri në fund te sezonit 2011-2012
Në 31 Maj 2008, Adriano Galliani zbuloi se Gourcuff do të huazohej për një vit te ekipi francez Bordeaux. Në 4 Qershor u zyrtarizua kalimi i tij ne ekipin francez.
Debutoi në kampionatin francez me Bordeaux në 9 Gusht 2008 ku arriti të shënojë një gol për ekipin e tij të ri në ndeshjen kundër Caen e cila përfundoi me rezultatin 2-1 për Bordeaux.
Në 20 Gusht 2008, Gourcuff debutoi me kombëtaren franceze në ndeshjen kundër Suedisë, të cilën Franca e fitoi me rezultatin 3-2. Në këtë ndeshje Gourcuff luajti vetëm për 42 sekonda dhe nuk arriti të tregojë aftësitë e tij. Megjithatë ai u grumbullua sërish në kombëtaren franceze për ndeshjet kundër Austrisë dhe Serbisë, te vlefshme për kualifikimin në Botërorin e vitit 2010. Ai debutoi si titullar në kombëtaren franceze në 10 Shtator 2008 kundër Serbisë, ku goditi një traversë dhe u cilësua nga shume media të huaja si lojtari më i mirë i ndeshjes. Goli i parë për kombëtaren franceze erdhi në 11 Tetor 2008, ne ndeshjen kundër Rumanisë, me një goditje nga 30 metra, duke i dhënë dhe një barazim 2-2 ekipit të Francës.
Karakteristikat teknike[redakto | redakto tekstin burimor]
Roli i tij natyral është ai i mesfushorit ofensiv, por është në gjëndjë të mbulojë të gjitha rolet në mesfushë, madje mund të luajë edhe si një sulmues i dytë. Ka një vizion të mirë loje dhe dallohet për një kontroll shumë të mirë të topit. Nga shumë gazetarë dhe ekspertë është cilësuar si Zidane
Statistika[redakto | redakto tekstin burimor]
1Kompeticionet evropiane përfshijnë Kupën Uefa dhe Ligën e Kampionëve.
2Kompeticionet e tjera përfshijnë Trofeun e Kampionëve (Superkupa franceze).
Trofetë e fituar[redakto | redakto tekstin burimor]
Klube[redakto | redakto tekstin burimor]
Kompeticione për të rinj[redakto | redakto tekstin burimor]
- Kupa Gambardella : 1
- Rennes: 2003
Kompeticione kombëtare[redakto | redakto tekstin burimor]
- Superkupa e Francës: 1
- Bordeaux: 2008
Kompeticione ndërkombëtare[redakto | redakto tekstin burimor]
- Liga e Kampionëve: 1
- Milan: 2006/2007
- Superkupa Evropiane: 1
- Milan: 2007
- Kampionati Botëror i Klubeve: 1
- Milan: 2007
Kombëtare[redakto | redakto tekstin burimor]
- Kampionati Evropian U-19:1
- 2005
cjk_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn sna_Latn ltz_Latn als_Latn als_Latn ltz_Latn als_Latn glg_Latn lmo_Latn als_Latn lmo_Latn als_Latn lmo_Latn als_Latn als_Latn unk